שמואל דב שפירא

הרב שמואל דב שפירא (נולד ב-28 באפריל 1950) הוא רב המועצה המקומית כוכב יאיר, חבר מועצת צהר ומנהל את בית ההוראה של הארגון.

== קורות חיים ==
למד בישיבת בני עקיבא פרחי אהרון בקריית שמואל. שירת בנח"ל במסגרת גרעין "גלבוע מושבי". היה קומונר בתנועת הנוער בני עקיבא במירון ובכפר הרא"ה שם גם פגש את אשתו, נאוה בת כפר הרא"ה (חיבת ציון).

בהמשך שירת כנחלאי בניר עציון וברמת מגשימים ברמת הגולן. לאחר השירות, למד שמונה שנים בישיבת "מרכז הרב" שם ינק את תורתו מפי רבני הישיבה, ובעיקר הרב צבי יהודה קוק, והרב צבי טאו.

במסגרת הלימודים גם השתתף במכון הלכה ברורה שליד הישיבה, והיה שותף בכתיבת מסכתות סנהדרין ופסחים. במקביל למד מספר שנים בכולל "מרץ" במבשרת ירושלים שם גם קיבל תעודת הוראה.

לאחר הלימודים בירושלים עלה לגולן למושב "קשת" ללמוד בכולל המקומי בראשות הרב שלמה גורן והרב שלמה אבינר במשך ארבע שנים תשל"ט עד תשמ"ב, ולהיות חלק מהפעילות הרוחנית של המושב.

=== רב מושב הזורעים ===
הוסמך לרבנות על ידי הרבנות הראשית לישראל בראשות הרב שלמה גורן, ובגיל 32 נבחר לכהן כרב המושב "הזורעים" בגליל התחתון.<ref>, עמ' 74</ref> שם כיהן במשך 15 שנים, בין השנים תשמ"ג עד תשנ"ז 1982 – 1997.

היה פעיל בכל תחומי החיים במושב, הן במישור הרוחני והן במישור החברתי.

בשנים אלו, פיתח את "משניגון" – שיטת לימוד משניות בניגון לזיכרון ושינון – והפיק קלטות לשתי מסכתות בשיטה זו –

מסכת ברכות ופרקי אבות.

במשך השנים הקלטות הפכו לדיסקים, וכיום ניתן לשמוע את מסכת אבות ביוטיוב לפרק ראשון וכן לשאר הפרקים.

=== רב היישוב כוכב יאיר ===
כריכה חיצונית של "סליחות ארץ ישראל" בשנת תשנ"ח 1998 עבר לכוכב יאיר<ref>[https://www.kyair.org.il/moaza/MoazaDatit/Pages/ravhayeshuv.aspx כוכב יאיר]</ref> ונבחר כרב המקומי, ומשמש מאז כרב היישוב שאחר כך התאחד עם צור יגאל. במשך השנים מעביר הרב שיעורים רבים, בתחומי התלמוד, ההלכה ומחשבת ישראל לציבורים שונים ביישוב.

== פרסומים ==
בשנים אלו הוציא שני ספרים "אור כוכב" המהווים סיכום של עלוני המועצה הדתית<ref>[https://www.kyair.org.il/moaza/MoazaDatit/Pages/AlonOrKochav.aspx עלוני המועצה הדתית]</ref> היוצאים בכל שתי שבתות בתפוצה פנימית בכוכב יאיר.

כל ספר כולל שני חלקים:

# חלק א. דברי תורה לשבתות וחגים ושו"תים בנושאים מגוונים בהם נשאל במשך שנות רבנותו.
# חלק ב. המלצות לטיולים בארץ ישראל, נכתבו על ידי ישראל פניגשטיין.

בשנת תשע"א ניסח והוציא לאור בכוכב יאיר צור יגאל - "סליחות ארץ ישראל" – סליחות עם דגש על פיוטים מובנים, התייחסות לתקופת הגאולה, ושילוב עם פיוטים בנוסח יהודי המזרח.

כעבור מספר שנים, בשנת תשע"ה הוציא מהדורה חדשה יחד עם הרב אבי גיסר רב היישוב עפרה, ובייעוץ של הרב יהודה זולדן. מהדורה זו התקבלה על ידי מועצת רבני צהר, ואומצה על ידי הארגון. כיום יש מספר הולך וגדל של בתי כנסת המתפללים בנוסח זה.

== פעילות נוספת ==
במסגרת רבני צהר מונה הרב שפירא לראש "בית ההוראה"<ref></ref> של הארגון. בתפקידו זה הוא מפעיל קו טלפוני יומי לשאלות, ותשובות לאתר ynet במדור יהדות. במשך השנים פורסמו במדור זה מאות תשובות בנושאים שונים, המהוות בסיס לשאלות נוספות של קוראים רבים.

== קישורים חיצוניים ==
* [https://www.tzohar.org.il/?page_id=502 החלטת מועצת רבני צהר בשאלת נוסח סליחות ארץ ישראל]
* [https://www.ynet.co.il/judaism/category/4593 שאלות ותשובות תשובות הלכתיות באתר ynet יהדות]
* [https://www.nli.org.il/he/books/NNL_ALEPH997007610790505171/NLI ספרי אור כוכב באתר הספרייה הלאומית]
* [https://www.kyair.org.il/moaza/MoazaDatit/Pages/ravhayeshuv.aspx דף המועצה הדתית באתר היישוב "כוכב יאיר-צור יגאל" רשימת השיעורים הקבועים של הרב שמואל שפירא]
* [https://www.giyur.org.il/הרב-שמואל-שפירא-מה-למד-הלל-הזקן-מרות-ונ/ מה למד הלל הזקן מנעמי? גיור כהלכה] מתוך אתר "[https://www.giyur.org.il/ עתים]"

== הערות שוליים ==

קטגוריה:רבני צהר
קטגוריה:בוגרי ישיבת פרחי אהרון
קטגוריה:בוגרי ישיבת מרכז הרב
קטגוריה:רבני מושבים
קטגוריה:קשת: אישים
קטגוריה:כוכב יאיר צור יגאל: אישים
קטגוריה:רבני מועצות מקומיות
קטגוריה:מועצה אזורית הגליל התחתון: אישים
קטגוריה:ישראלים שנולדו ב-1950